# Vouvent

Vouvent (Vóuvent en nòrma mistralenca; Volvent en francés) es una comuna occitana de Daufinat situaa dins lo departament de Droma e la region d'Auvèrnhe-Ròse-Aups, ancianament de Ròse-Aups.

## Toponimia
### Atestacions istoricas

Las atestacions istoricas son ecclesia de Volvenco (1080), capellania de Volvento (1128), prioratus de Volvento (1158), ecclesia parrochialis Beate Marie de Volvento (1509), Vouvend (1533), Vauvent (1665), Volevent (Sègle XVIII), Vaulvent (1777).

### Atestacions occitanas

Lo nom de la comuna es estat ortografiat Vouvent en nòrma classica per Han Shook. Es estat ortografiat en nòrma mistralenca Volvent per Joan-Loís Ramel e Vóuvènt per Frederic Mistral.

### Etimologia

Lo lingüista Xavier Delamarre prepausa un compausat d'origina gallesa *Volo-vento significant « lo masèl d'en-bas » o « l'aira de sacrifici inferiora » (*volo- significant « en-bas, inferior » e *-venton « masèl o aira de sacrifici »). Segon Jean-Claude Bouvier, lo toponim poiriá aver per origina lo nom de familha germanic Wolvingus latinizat en Volvenco.

### Realizacion fonetica e toponim occitan

Lo nom de la comuna se pronóncia [vu'vɛ̃]. La realizacion fonetica dau diftong -ou-, aicí en posicion pretonica, s'es monoftongaa per donar [u]. S'es pas en coeréncia embe l'isoglòssa de realizacion dau diftong en posicion pretonica traçaa per JC.Bouvier, l'isoglòssa es franc pròcha e Bouvier indica qu'aqueu diftong es particularament instable, e seriá pas estonant de rescontrar de prononciacion en [vɔw'vɛ̃] en concuréncia embe [vu'vɛ̃]. Per ço qu'es de la transcripcion dau toponim en occitan, dins un context d'etimologia incertana e sus la basa de la prononciacion actuala, es lo nom de comuna Vouvent qu'es estat prepausat per validacion dins l'encastre dau projècte Openstreetmap-oc de la Comission Toponimica Occitana de l'IEO e dau trabalh de redaccion entamenat per l'IEO Auvèrnhe-Ròse-Aups d'un diccionari daus noms de comunas de Droma.

## Administracion

Lista daus cònsols successius :
| Periòde | Periòde | Identitat |
| 2008 | 2026 | Charles Brès |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 34, totala: 36 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 341 | 317 | 383 | 343 | 421 | 404 | 362 | 327 | 335 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 316 | 301 | 286 | 288 | 261 | 286 | 275 | 272 | 240 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 217 | 201 | 178 | 133 | 110 | 105 | 74 | 67 | 84 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 49 | 39 | 30 | 24 | 23 | 26 | 41 | 43 | 44 44 |
| 2009 | 2010 |
| 46 46 | 42 44 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Droma

## Nòtas e referéncias

* ↑ https://tdf.locongres.org/files/assets/common/page-substrates/page2356.jpg
* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.419, https://gallica.bnf.fr/ark:/12148/bpt6k392934/f505.item#
* ↑ H.Schook, Entre la Bastiá e lo Perier vès Bretta, edicions lo Pitron, 2014, p.59
* ↑ H.Schook, Lo Tresaur dau Dioàs, 3e tirage, Edicions Lo Pitron, 2012, p.132
* ↑ Revista Lo Pitron, No.69, Ed. Lou Pitrou, 1994, p.10
* ↑ Revista Lo Pitron, No.94, Ed. Lou Pitrou, 2012, p.20
* ↑ JL.Ramel, Récits des Baronnies, Bibliothèque Pédagogique - Nyons, 2001, p.157 e p.184 (transcripcion de testimoniatge)
* ↑ F.Mistral, Lou Tresor dóu Felibrige, T.2, G-Z, Marcel Petit C.P.M., 1979, p.1143, https://gallica.bnf.fr/ark:/12148/bpt6k7486f/f1150.item
* ↑ Xavier Delamarre, Noms de lieux celtiques de l'Europe ancienne, Editions Errance, Arles, 2012, p. 277
* ↑ JC.Bouvier, Noms de lieux du Dauphiné, Bonneton, 2002, p.75
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.346